tmilcjeΑπόφαση του Γενικού Δικαστηρίου (τρίτο τμήμα) της 20ής Σεπτεμβρίου 2016 – Alsharghawi κατά Συμβουλίου
(Υπόθεση T-485/15)
«Κοινή εξωτερική πολιτική και πολιτική ασφάλειας – Περιοριστικά μέτρα λόγω της κατάστασης στη Λιβύη – Δέσμευση κεφαλαίων – Κατάλογος των προσώπων που υπόκεινται σε περιορισμούς όσον αφορά την είσοδο στο έδαφος της Ευρωπαϊκής Ένωσης και τη διέλευση μέσω αυτού – Τέως διευθυντής του πολιτικού γραφείου του Μουαμμάρ Καντάφι – Επιλογή νομικής βάσεως – Υποχρέωση αιτιολογήσεως – Δικαιώματα άμυνας – Τεκμήριο αθωότητας – Αναλογικότητα – Ελευθερία μετακινήσεως – Δικαίωμα ιδιοκτησίας – Υποχρέωση δικαιολογήσεως του μέτρου»
1.                     Κοινή εξωτερική πολιτική και πολιτική ασφάλειας – Περιοριστικά μέτρα σε βάρος της Λιβύης – Νομική βάση – Περιοριστικά μέτρα προβλεπόμενα από απόφαση και κανονισμό που εκδόθηκαν βάσει του άρθρου 29 ΣΕΕ και του άρθρου 215 ΣΛΕΕ, αντιστοίχως – Αρμοδιότητα του Συμβουλίου να λάβει περιοριστικά μέτρα δεσμεύσεως κεφαλαίων, τα οποία είναι αυτοτελή και διακριτά εκείνων που συνέστησε το Συμβούλιο Ασφαλείας των Ηνωμένων Εθνών (Άρθρο 29 ΣΕΕ· άρθρο 215 ΣΛΕΕ· απόφαση 2015/1333/ΚΕΠΠΑ του Συμβουλίου· κανονισμοί του Συμβουλίου 204/2011 και 2015/1323) (βλ. σκέψεις 20, 21)
2.                     Πράξεις των οργάνων – Αιτιολογία – Υποχρέωση αιτιολογήσεως – Περιεχόμενο – Περιοριστικά μέτρα σε βάρος της Λιβύης – Περιορισμός εισόδου και διελεύσεως και δέσμευση των κεφαλαίων προσώπων και οντοτήτων εμπλεκόμενων σε σοβαρές παραβιάσεις των ανθρωπίνων δικαιωμάτων εντός αυτού του κράτους – Απόφαση εντασσόμενη σε πλαίσιο το οποίο είναι γνωστό στον ενδιαφερόμενο – Επιτρεπτό συνοπτικής αιτιολογίας (Άρθρο 296 ΣΛΕΕ· απόφαση 2015/1333/ΚΕΠΠΑ του Συμβουλίου· κανονισμοί του Συμβουλίου 204/2011 και 2015/1323) (βλ. σκέψεις 26-31)
3.                     Προσφυγή ακυρώσεως – Λόγοι – Ελλιπής ή ανεπαρκής αιτιολογία – Λόγος ακυρώσεως διαφορετικός εκείνου που αφορά την ουσιαστική νομιμότητα (Άρθρα 263 ΣΛΕΕ και 296 ΣΛΕΕ) (βλ. σκέψεις 32, 33)
4.                     Δίκαιο της Ευρωπαϊκής Ένωσης – Αρχές – Δικαιώματα άμυνας – Δικαίωμα αποτελεσματικής δικαστικής προστασίας – Περιοριστικά μέτρα σε βάρος της Λιβύης – Δέσμευση των κεφαλαίων προσώπων και οντοτήτων εμπλεκόμενων σε σοβαρές παραβιάσεις των ανθρωπίνων δικαιωμάτων εντός αυτού του κράτους – Δικαίωμα ακροάσεως πριν από τη λήψη των μέτρων αυτών – Δεν υφίσταται – Δικαιώματα διασφαλιζόμενα διά του δικαστικού ελέγχου που ασκεί δικαιοδοτικό όργανο της Ένωσης και διά της δυνατότητας ακροάσεως μεταγενέστερης της λήψεως των μέτρων αυτών – Υποχρέωση γνωστοποιήσεως των επιβαρυντικών στοιχείων – Περιεχόμενο (Άρθρο 6 § 1 ΣΕΕ· Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 41 § 2, στοιχείο αʹ· απόφαση 2015/1333/ΚΕΠΠΑ του Συμβουλίου· κανονισμοί του Συμβουλίου 204/2011 και 2015/1323) (βλ. σκέψεις 50-57, 59, 60)
5.                     Δίκαιο της Ευρωπαϊκής Ένωσης – Αρχές – Θεμελιώδη δικαιώματα – Τεκμήριο αθωότητας – Απόφαση περί δεσμεύσεως κεφαλαίων εκδοθείσα σε βάρος προσώπων και οντοτήτων λόγω της καταστάσεως στη Λιβύη – Συμβατός με την εν λόγω αρχή χαρακτήρας – Προϋποθέσεις (Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 48 § 1· απόφαση 2015/1333/ΚΕΠΠΑ του Συμβουλίου· κανονισμοί του Συμβουλίου 204/2011 και 2015/1323) (βλ. σκέψεις 68-72)
6.                     Κοινή εξωτερική πολιτική και πολιτική ασφάλειας – Περιοριστικά μέτρα σε βάρος της Λιβύης – Περιορισμός εισόδου και διελεύσεως και δέσμευση των κεφαλαίων προσώπων και οντοτήτων εμπλεκόμενων σε σοβαρές παραβιάσεις των ανθρωπίνων δικαιωμάτων εντός αυτού του κράτους – Περιορισμός του δικαιώματος ιδιοκτησίας και της ελεύθερης κυκλοφορίας εντός της Ένωσης – Παραβίαση της αρχής της αναλογικότητας – Δεν υφίσταται (Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 17· απόφαση 2015/1333/ΚΕΠΠΑ του Συμβουλίου· κανονισμοί του Συμβουλίου 204/2011 και 2015/1323) (βλ. σκέψεις 80-85, 89-92)
7.                     Ευρωπαϊκή Ένωση – Δικαστικός έλεγχος της νομιμότητας των πράξεων των θεσμικών οργάνων – Περιοριστικά μέτρα λόγω της κατάστασης στη Λιβύη – Έκταση του ελέγχου – Απόδειξη του βασίμου του μέτρου – Υποχρέωση της αρμόδιας αρχής της Ένωσης να αποδείξει, σε περίπτωση αμφισβητήσεως, το βάσιμο των λόγων που ελήφθησαν υπόψη σε βάρος των οικείων προσώπων ή οντοτήτων (Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 47· απόφαση 2015/1333/ΚΕΠΠΑ του Συμβουλίου· κανονισμοί του Συμβουλίου 204/2011 και 2015/1323) (βλ. σκέψεις 97-103)
Αντικείμενο
Αίτημα βάσει του άρθρου 263 ΣΛΕΕ για την μερική ακύρωση, πρώτον, της αποφάσεως 2015/1333/ΚΕΠΠΑ του Συμβουλίου, της 31ης Ιουλίου 2015, σχετικά με περιοριστικά μέτρα λόγω της κατάστασης στη Λιβύη και την κατάργηση της απόφασης 2011/137/ΚΕΠΠΑ (ΕΕ 2015, L 206, σ. 34), και, δεύτερον, του εκτελεστικού κανονισμού (ΕΕ) 2015/1323 του Συμβουλίου, της 31ης Ιουλίου 2015, για την εφαρμογή του άρθρου 16, παράγραφος 2, του κανονισμού (ΕΕ) 204/2011 σχετικά με περιοριστικά μέτρα λόγω της κατάστασης στη Λιβύη (ΕΕ 2015, L 206, σ. 4).
Διατακτικό
Το Γενικό Δικαστήριο αποφασίζει:
1)
Απορρίπτει την προσφυγή.
2)
Ο Bashir Saleh Bashir Alsharghawi φέρει τα δικαστικά έξοδά του, καθώς και τα έξοδα στα οποία υποβλήθηκε το Συμβούλιο της Ευρωπαϊκής Ένωσης.